আজি তিনিচুকীয়া জিলাৰ পেঙেৰীত সেনা বাহিনী আৰু আৰক্ষীয়ে যুটীয়া অভিযান চলাই আলফা (স্বাঃ)ৰ এজন ম্যানমাৰ প্ৰশিক্ষিত দুৰ্ধৰ্ষ সদস্যক আটক কৰে। আৰক্ষীয়ে দাবী কৰা অনুসৰি সদস্যজনক জিলাখনত বিভিন্ন ধন দাবী আৰু অন্যান্য সন্ত্ৰাসবাদী কাৰ্যকলাপত জড়িত সঞ্জীৱ মৰাণ ওৰফে কলীয়া বুলি চিনাক্ত কৰা হৈছে। আটক কৰা সদস্যজনৰ পৰা এটা ০.৩২ পিষ্টল উদ্ধাৰ কৰা হৈছে। শীৰ্ষ আৰক্ষী বিষয়াসকলে পেঙেৰী থানাত মৰাণক জেৰা চলাই আছে। উল্লেখযোগ্য যে শেহতীয়াকৈ তিনিচুকীয়া জিলাত পৰেশ বৰুৱা নেতৃত্বাধীন আলফা (স্বাঃ)ৰ কাৰ্যকলাপৰ তীব্ৰতা ব্যাপকভাৱে বৃদ্ধি পাইছে। জিলাখনৰ বিভিন্ন ব্যৱসায়ী আৰু চাহ বাগানৰ মালিকক ধন দাবী তথা এজন ব্যৱসায়ীৰ পুত্ৰক অপহৰণ কৰাৰ উপৰি নিষিদ্ধ সংগঠনটোৱে কিছুদিন পূৰ্বে এজন স্থানীয় বিজেপি নেতা আৰু তেওঁৰ পুতেকক ঘৰতে গুলীয়াই হত্যা কৰিছিল। শেহতীয়া উক্ত দুয়োটা ঘটনাৰ পিছতে সংগঠনটোৱে অভূতপূৰ্বভাৱে স্থানীয় ৰাইজৰ প্ৰবল বিক্ষোভৰ সন্মুখীন হ'ব লগা হৈছিল।
Jorhat lynching case: প্ৰকৃততে ক'লা ল'ৰাৰ মৃত্যু হ'ল কিদৰে! গাড়ীৰ চেপাত নে আৰক্ষীৰ গুলীত!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
